Claude Bowes-Lyon, 14. jarl av Strathmore og Kinghorne

Claude George Bowes-Lyon, 14. jarl av Strathmore og Kinghorne, (født 14. mars 1855, død 7. november 1944) var en adelig britisk landeier og bestefaren til dronning Elisabeth II.

Fra og med 1937 ble han kjent som 14. og 1. jarl av Strathmore og Kinghorne, dette fordi han var den 14. jarlen i Skottland, men den 1. i Det forente kongerike. 

 Bakgrunn og virke 
Han ble født ved Lowndes Square i London, sønn av Claude Bowes-Lyon, 13. jarl av Strathmore og Kinghorne og hans kone Frances Dora Smith (hennes navn før ekteskapet).

Etter å ha fullført utdanningen på Eton College ble han i 1876 med i The Life Guards, et regiment innen Husholdkavaleriet. Han tjenestegjorde i The Life Guards i seks år, og avtroppet et år etter han giftet seg. 

Da han arvet tittelen jarl fra sin far i oktober 1904 ble han eier av store områder i Skottland og England, blant annet Glamis Castle, St Paul's Walden Bury og Woolmers Park, nær Hertford. Han ble gjort til stattholder av Angus, men han forlot embetet da datteren Elizabeth ble dronning. 

Til tross for jarlens reservasjoner mot kongelighet, giftet hans yngste datter seg i 1923 med kongens nest eldste sønn, prins Albert, hertug av York. Som en markering av bryllupet ble Lord Strathmore tildelt Knight Grand Cross av Royal Victorian Order. Fem år senere ble han gjort til ridder av Tistelordenen.

I 1936 abdiserte broren til svigersønnen hans, kong Edvard VIII av Storbritannia og hans egen svigersønn, prins Albert ble konge som Georg VI. Som dronnings far ble han gjort til ridder av Hosebåndsordenen og jarl av Strathmore og Kinghorne i Det forente kongerikes adel. Da han nå var jarl i Det forente kongerikes adel og ikke bare i Skottlands, fikk han plass i House of Lords som jarl (skotske adelige fikk nemlig ikke automatisk sete i House of Lords, så tidligere hadde han gått som Baron gjennom baroniet av Bowes, opprettet for faren hans).

Han var meget interessert i skogindustri, og var en av de første som plantet lerketrær fra frø i Storbritannia. Eiendommene hans hadde ofte mange småbrukere og han hadde rykte på seg for å være bemerkelsesverdig snill med sine leilendinger. Claude Bowes-Lyon var en aktiv medlem av Territorial Army og tjenestegjorde som æresoberst av den 4. / 5. bataljonen av Black Watch. Patrick Bowes-Lyon, lillebroren til Claude, var tennisspiller og vant Wimbeldon double i 1887. 

Jarlen laget sin egen kakao til frokost, og hadde alltid en mugge med vann ved siden av seg til middag slik at han kunne tynne ut sin egen vin. Senere i livet sitt ble han døv. Lord Strathmore døde 89 år gammel på Glamis Castle i Angus av bronkitt. (Lady Strathmore døde før han, i 1938.) Hans titler ble overtatt av sønnen, Patrick Bowes-Lyon, Lord Glamis. 

 Familie 
Han giftet seg med Cecilia Cavendish-Bentinck 16. juli 1881, i Petersham, Surrey.

Paret fikk ti barn: 
NavnFødselsdatoDødeAlderMerknaderViolet Hyacinth Bowes-Lyon17. april 188217. oktober 189311 årHun døde av difteri og ble gravlagt i Ham kirke.Vickers, p.7 Hun ble aldri titulert 'Lady' ettersom hun døde før faren fikk jarltittelen fra sin far. Lady Mary Frances Bowes-Lyon30. august 18838. februar 196177 årgiftet seg i 1910 med Sidney Elphinstone, 16. Lord Elphinstone; fikk etterkommere.Patrick Bowes-Lyon, Lord Glamis(senere 15. og 2. jarl av Strathmore og Kinghorne)22. september 188425. mai 194964 årGiftet seg i 1908 med Lady Dorothy Osborne (datteren til George Osborne, 10. hertug av Leeds); fikk etterkommere.Løytnant John Bowes-Lyon1. april 18867. februar 193043 årGiftet seg i 1914 med Fenella Hepburn-Stuart-Forbes-Trefusis (datteren til Charles Hepburn-Stuart-Forbes-Trefusis, 21. Baron Clinton); fikk etterkommere.Alexander Francis Bowes-Lyon14. april 188719. oktober 191124 årDøde av kreft i telencephalon i hjernen. UgiftVickers, p.13Kaptein Fergus Bowes-Lyon18. april 188926. september 191526 årGiftet seg i 1914 med Lady Christian Dawson-Damer (datteren til Lionel Dawson-Damer, 5. jarl av Portarlington); fikk etterkommere.Rose Constance Bowes-Lyon6. mai 189017. november 196777 årGiftet seg i 1916 med  William Leveson-Gower, 4. jarl Granville; fikk etterkommereMichael Claude Hamilton Bowes-Lyon1. oktober 18931. mai 195359 årGiftet seg i 1928 med Elizabeth Cator; fikk etterkommere; døde av astma og hjertefeil i Bedfordshire. Han var en krigsfange under første verdenskrig.Vickers, p.320Lady Elizabeth Bowes-Lyon4. august 190030. mars 2002101 årGiftet seg i 1923 med Prins Albert, hertug av York, senere kong Georg VI. Senere ble hun kjent som Dronning Elizabeth, dronningmoren; fikk etterkommere.Sir David Bowes-Lyon2. mai 190213. september 196159 årGiftet seg i 1929 med Rachel Clay; fikk etterkommere

 Referanser 

 Eksterne lenker 



Kategori:Britiske jarler og grevinner
Kategori:Skotske jarler og grevinner
Kategori:Bowes-Lyon-familien
Kategori:Hosebåndsordenen
Kategori:Riddere av Tistelordenen
Kategori:Personer fra London